പശുവിൻ പാൽ, ചിക്കൻ, ഓംലറ്റ്‌ എന്നിവയാണു തന്റെ വിജയ രഹസ്യമെന്നു ഗ്ലാസ്‌ഗോയിൽ വാർത്താ ഏജൻസിക്കു നൽകിയ അഭിമുഖത്തിൽ സതീഷ്‌ ശിവലിംഗം പറഞ്ഞു. കോമൺവെൽത്ത്‌ ഗെയിംസിൽ പങ്കെടുക്കുന്നതിനായി ഏറെനാളത്തെ തയാറെടുപ്പു നടത്തിയിരുന്നു. പ്രഭാത ഭക്ഷണത്തിനു ദിവസവും നാല്‌ ഇഡ്‌ഡലിയും രണ്ട്‌ ഓംലറ്റുകളും അര ലിറ്റർ പാലുമായിരുന്നു കഴിച്ചിരുന്നത്‌. 250 ഗ്രാം ചിക്കനും ചോറുമായിരുന്നു ദിവസവും അത്താഴത്തിനു കഴിച്ചത്‌. ആഴ്‌ചയിൽ ഒരിക്കൽ മാട്ടിറച്ചി നിർബന്ധമായിരുന്നു. ഭാരോദ്വഹകർക്കു ശരീര ഭാരം നിലനിർത്തേണ്ടത്‌ അത്യാവശ്യമാണ്‌. വളരെ സൂക്ഷിച്ചാണു സതീഷ്‌ ശിവലിംഗം പോഷക സഹായികൾ ഉപയോഗിച്ചിരുന്നത്‌. ദേശീയ സബ്‌ ജൂനിയർ, ജൂനിയർ മത്സരങ്ങളിൽ സ്വർണം നേടിയ സതീഷ്‌ ശിവലിംഗത്തിനു തിരക്കു കാരണം ബിരുദ പഠനം പൂർത്തിയാക്കാനായില്ല. 
ഒളിംപിക്സ്
തയ്യാറെടുപ്പുകൾ
റിയോ ഒളിംപിക്സ്
കായികരംഗം